112 Službeni list Europske unije 03/Sv. 36 31999R0509 9.3.1999. SLUŽBENI LIST EUROPSKIH ZAJEDNICA L 60/53 UREDBA KOMISIJE (EZ) br. 509/1999 od 8. ožujka 1999. o produljenju najduljeg razdoblja određenog za primjenu ušnih markica na bizone (Bison bison spp.) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 820/97 od 21. travnja 1997. o uvođenju sustava za označavanje i registraciju goveda i o označavanju govedine i goveđih proizvoda (!), a posebno njezin članak 4. stavak 2., uzimajući u obzir zahtjev koji su podnijele Ujedinjena Kraljevina i Francuska, budući da su Ujedinjena Kraljevina i Francuska zatražile produ- ljenje u trajanju od devet mjeseci najduljeg razdoblja određenog za primjenu ušnih markica na bizone, zbog praktičnih pote- škoća; budući da se bizon također može uzgajati u drugim državama članicama, ovo se produljenje treba primjenjivati za sve države članice; budući da ta goveda treba držati u takvim uzgojnim uvjetima u kojima telad uvijek ostaje u blizini njihovih majki dok se ne odvoje najkasnije u dobi od devet mjeseci; budući da je opravdano uzeti u obzir ovaj zahtjev, pod uvjetom da to produljenje najduljeg razdoblja ne utječe na kakvoću podataka koje osigurava nacionalna baza podataka i da se živo- tinje na koje nisu stavljene ušne markice ne premještaju; budući da tijela država članica preuzimaju obvezu da ne produ- ljuju ovo izuzeće na druge dijelove sustava za označavanje i registraciju bizona; budući da ova Uredba ne dovodi u pitanje odluke koje treba donijeti u vezi s punom operativnom prirodom nacionalnih baza podataka; budući da su mjere donesene u ovoj Uredbi sukladne mišljenju Odbora za Europski fond za smjernice i jamstva u poljoprivredi, DONIJELA JE OVU UREDBU: Članak 1. Države članice mogu produljiti najdulje razdoblje određeno člankom 4. stavkom 2. Uredbe (EZ) br. 820/97 u vezi s primjenom ušnih markica na bizone (Bison bison spp.) do devet mjeseci. Ovo produljenje ne utječe na kakvoću podataka koje osigura- vaju nacionalne baze podataka. Članak 2. 1. — Produljenje određeno člankom 1. dodjeljuje se na temelju svih uvjeta određenih u stavcima 2. i 3. 2. — Životinje trebaju pripadati vrsti Bison bison spp. 3. — Ušne markice primjenjuju se kad se telad odvoji od njihovih majki i, u svakom slučaju, prije nego što navrše devet mjeseci starosti. Ako životinja napušta gospodarstvo na kojem se otelila prije te dobi, ušna markica stavlja se prije napuštanja gospodarstva. Članak 3. Ova Uredba stupa na snagu na dan njezine objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 8. ožujka 1999. (') SL L 117, 7.5.1997., str. 1. Za Komisiju Franz FISCHLER Član Komisije